open-index/open-wikipedia-markdown huggingface dataset:
שטוקהולם (ספר)

**** הוא ספרה הרביעי של הסופרת הישראלית וכלת פרס ספיר, נעה ידלין. הרומן יצא לאור בהוצאת כנרת זמורה-ביתן דביר בשנת 2016 וזכה לשבחים רבים בביקורות. הספר עובד ב-2018 לסדרת טלוויזיה על פי תסריט שנכתב על ידי הסופרת ובבימוי דני סירקין. הספר היה בין המועמדים הסופיים לקבלת פרס ספיר 2017.

## תקציר העלילה
הספר עוקב אחר קורותיהם של חמישה גיבורים במשך שמונה ימים. גיבורי הספר היזם יהודה, הפרופסורים לכלכלה אבישי ועמוס, רופאת הילדים בפנסיה נילי וזוהרה כותבת ספרי זיכרונות, הם חמישה חברים ותיקים מהמעמד הבורגני, בעלי מקצועות חופשיים, משכילים, אמידים, מכובדים, לכאורה נורמליים, הנושקים לגיל 70. ואז שמונה ימים לפני ההכרזה על פרס נובל, שבו יש לאבישי סיכוי כלשהו לזכות זוהרה מוצאת אותו מת במיטתו, ככל הנראה באופן פתאומי מדום לב. החבורה הוותיקה מתכנסת ומחליטה להסתיר את עובדת המוות מוועדת הפרס כדי שלא תתבטל המועמדות שלו לפרס נובל הניתן בשטוקהולם.

הספר מחולק לפרקים שכל אחד מהם מסופר מנקודת מבט של דמות אחרת מתוך הרביעייה קושרת הקשר, בוחן את השתלשלות העניינים מנקודת מבטה וחושף את מערכת היחסים של הדמות הזו עם המת.

## דמויות
* **זוהרה ז"ק**: עצמאית הכותבת ספרי זיכרונות משפחתיים עבור לקוחות. זוהרה לא נישאה מעולם ואין לה ילדים. מאוהבת באבישי מאז שהכירה אותו, אולם רק בשנות ה-40 לחייה החלו השניים לנהל מערכת יחסים סודית.
* **עמוס ברזאני**: פרופסור בכיר מאוד לכלכלה, המתמחה בכלכלת אושר ונשוי לורדה. בינו ובין אבישי התקיימה תחרות סמויה וצמודה מאז היום שבו החליטו השניים ללמוד כלכלה באוניברסיטה. עמוס מקנא באבישי על הצלחתו בכל תחומי החיים.
* **יהודה חרל"פ**: חברו הקרוב ביותר של אבישי מאז ילדותם. הוא יזם חד פעמי אשר בצעירותו המציא שרוך ארגונומי נח במיוחד לשקיות זבל, מכר את הפטנט והפך למיליונר - מאז לא המציא כלום. כותב ספר העומד לצאת לאור, וכולל הקדמה של אבישי - כך שיש לו ולמוציאה לאור שלו עניין בזכייתו של אבישי בפרס נובל, כדי להגביר את מכירות הספר לכשיצא. נשוי לעידית.
* **נילי שקולניק**: רופאת ילדים בפנסיה, ששונאת את משלח ידה ומאושרת שסוף סוף נחלצה ממנו. גרושה מרמי ואם לילדים בוגרים המבקשת לנצל את ימי הפנסיה כדי לפצות על שנות הקריירה והנישואין המשמימות.
* **אבישי שר-שלום**: פרופסור בעל שם עולמי העוסק בכלכלת כוח, תת-תחום בכלכלה שהוא ייסד ופיתח. גרוש, ללא ילדים. מעבר להצלחתו האקדמית הוא מתואר כאדם נמרץ בעל אישיות חזקה וכובשת, נערץ על ידי כל סביבתו ומצליח מאוד עם נשים. נפטר בביתו בתחילת הפרק הראשון.

## עיבוד לטלוויזיה
הספר עובד לסדרה בת 4 פרקים בעלת אותו שם בהפקה משותפת של כאן 11 וקשת 12 בבימויו של דני סירקין על פי תסריט שכתבה הסופרת, נעה ידלין בעצמה. בסדרה משחקים בתפקידים הראשיים לאורה ריבלין, ששון גבאי, דב גליקמן, תיקי דיין וגידי גוב.

## קישורים חיצוניים

* פרק ראשון מתוך הספר, באתר עברית
* עמוד הספר באתר Goodreads

### ביקורות על הספר
* 
* 
* 
* עמרי הרצוג, הבדיחה של  ב-"אודות", כתב עת למסות וביקורת ספרות, 1 במאי 2017
* אורנה ליברמן, נעה ידלין / , באתר אימגו, 17 באוגוסט 2017

## הערות שוליים

קטגוריה:ספרים שעובדו לסדרות טלוויזיה
קטגוריה:ספרי זמורה ביתן
קטגוריה:ספרי הוצאת כנרת
קטגוריה:ספרי הוצאת דביר
קטגוריה:סיפורי תל אביב-יפו
קטת

**קַטָּת** (במקורות חז"ל: **קטינית**, **קטנית**, **קטנתא**) הוא שמה של עיר מקראית בתחום נחלת שבט זבולון, אשר המשיכה להתקיים גם בתקופת המשנה והתלמוד.

## בתנ"ך
היישוב נזכר בספר יהושע בתיאור נחלת שבט זבולון במערב עמק יזרעאל, בין היתר לצד הערים נהלל, שמרון, ידאלה ובית לחם: . בתרגום השבעים מובא השם בצורה "קטנת".

בספר שופטים נזכר כי בני שבט זבולון לא הורישו את יושבי נהלל ו**קִטְרוֹן**, ויש הסבורים כי הכוונה לאותה העיר. עם זאת, קטרון זוהתה בידי חז"ל עם ציפורי, בעוד שקטת זוהתה בידי חז"ל עם עיירה בת תקופתם בשם **קטינית**: .

## בחז"ל
במסכת סוטה במשנה ובתוספתא נזכר חכם בשם **אבא יוסי איש קטנית**: .

במדרש תנחומא נזכר אתר בשם **קוטנת של ציפורי**.

## זיהוי
אחד הזיהויים שהוצע ליישוב הקדום הוא ב**ח'רבת קטינה** שבין רמות מנשה ורכס הכרמל, בסמוך למחלף עין תות. 

זיהוי אחר, אותו הציע זאב ארליך, המסתמך בין היתר על הקרבה לבית לחם הגלילית, נהלל ושמרון, הנזכרות לצד קטת במקרא ובמקורות חז"ל, הוא בחורבה הקרויה **ח'רבת קיסי**, בדרום היישוב בית זרזיר שבגליל התחתון, בה נתגלו מספר מערכות מסתור, ייתכן מתקופת מרד גאלוס, ואשר מדרום לה נתגלתה כתובת תחום שבת.

## לקריאה נוספת
* זאב ארליך וינון שבטיאל, **כתובת שבת ומערכת המסתור של חורבת קיסי**, על אתר, ביטאון לענייני ארץ ישראל במקורות, גיליון יט, כסלו תשע"ז, עמ' 5 - 23.
* בנימין מזר, **אנציקלופדיה מקראית – אוצר הידיעות של המקרא ותקופתו**, כרך ז', ירושלים תש"ן, עמ' 118.

## הערות שוליים

קטגוריה:יישובי המקרא
קטגוריה:נחלת שבט זבולון
קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים יהודיים בארץ ישראל בתקופת בית שני
קטגוריה:הגליל התחתון
גור בן-דוד

**גור בן-דוד** (נולד ב-15 באפריל 1952) הוא כדורסלן עבר ישראלי, בגובה 1.89 מטר ששיחק בין היתר בעמדת הפורוורד בהפועל תל אביב ובנבחרת ישראל בכדורסל. שירת כטייס קרב בחיל האוויר וכן שימש כקברניט במספר חברות תעופה וכמשנה למנכ"ל חברת ישראייר.

## ביוגרפיה
בן-דוד נולד בירושלים. אביו הוא עשהאל בן-דוד, לימים יו"ר איגוד הכדורסל. בן-דוד למד בבית הספר "גאולים", בהמשך עבר עם משפחתו לארצות הברית ולמד ובחטיבת הביניים "רסל סייג'" בפורט הילס, ניו יורק. את לימודיו התיכוניים עשה בבית הספר החקלאי הכפר הירוק.

בן-דוד החל את דרכו הספורטיבית בקבוצת הנוער של הפועל תל אביב. בשנת 1970 התגייס לצה"ל, הגיע לקורס טיס ועבר הכשרה של כשנתיים במהלכן מיעט לשחק ולהתאמן. אחרי שסיים את הקורס וקיבל את כנפי הטיס, שובץ לבסיס רמת דוד ושירת בטייסת העמק ובטייסת אבירי הצפון. באותן שנים, 1970–1972, רשם בן-דוד שש הופעות בבוגרים של הפועל תל אביב.

תחילה התקשה בן-דוד לשלב את קריירת הכדורסלן עם הקריירה הצבאית, וכשהרהר בפרישה, פנה אליו נח רם, שאימן באותם ימים את הפועל גבת/יגור. נח הציג בפניו את היתרון לשחק בגבת, היות שהקבוצה שיחקה בצמוד לבסיס. רם הצליח לגרום למאמן הפועל עמי שלף לשחרר את בן-דוד בהשאלה לשנתיים ולהשיג הבטחה לעזרה בשחרורים מהצבא למשחקים ממפקד הבסיס ארלוזור לב, בשתי העונות ששיחק בהפועל גבת, קלע בן-דוד בממוצעים של 18.1 ו-12.2 למשחק בהתאמה.

בשנת 1973 השתתף בן-דוד במדי נבחרת ישראל באליפות אירופה בכדורסל 1973 תחת המאמן אברהם חמו. הנבחרת סיימה שביעית בטורניר במאזן של שלושה ניצחונות וארבעה הפסדים. בן-דוד הצטיין וקלע 24 נקודות בניצחון על פולין, אבל בששת המשחקים האחרים יחד קלע רק עוד שלוש נקודות. למחרת המשחק האחרון בטורניר פרצה מלחמת יום הכיפורים. כששב לארץ נסע ישירות לבסיס חיל האוויר שבצפון. בתוך שעות ספורות הוא נקלע ישירות לשדה הקרב. תחילה השתתף בהפצצה על פורט סעיד וזה נמשך בעוד גיחות שבהן הפציץ ברמת הגולן בבלימת הסורים ואת סוללות הטילים במצרים.

בשנת 1975 עבר בן-דוד להפועל חיפה, שיחק תחת המאמן רלף קליין וקלע בממוצע של 15.1 נקודות למשחק. בשנת 1976 עבר בן-דוד לשרת בבסיס חיל האוויר בדרום הארץ והצטרף לקבוצת נעוריו - הפועל תל אביב. בקדנציה השנייה שלו בהפועל תל אביב שיחק בסך הכל 5 עונות, עד שפרש בתום עונת 1979/1980. הישגי השיא של בן-דוד בהפועל הן פעמיים העפלה לגמר גביע המדינה בכדורסל - בעונות 1976/1977 ו-1977/1978 - אך בשתיהן הפסידה הקבוצה למכבי תל אביב.

סך הכל שיחק בן-דוד 10 עונות בליגה הבכירה בישראל, בהן קלע בממוצע של 13.4 נקודות למשחק. בנבחרת ישראל השתתף בן-דוד ב-16 משחקים ולקח חלק באליפות אירופה 1973.

לאחר הפרישה, המשיך בחיל האוויר ובהמשך עבד כטייס, כקברניט בשלוש חברות ישראליות, והיה משנה למנכ"ל בחברת ישראייר. בשנת 2017 טס בן-דוד את טיסתו האחרונה, ולאחריה פרש מתחום הטיס והצטרף לאיגוד שופטי הכדורסל בישראל.

בין השנים 2006 ל-2014 שימש בן דוד כמנכ"ל בחברה לניירות אריזה ומיחזור בקבוצת נייר חדרה. בן דוד משמש כמנטור ומנחה למנהלים בכירים והנהלות בתחומי התעשייה והשירותים.

## קישורים חיצוניים

* גור בן-דוד, קלעי כל הזמנים, אתר מנהלת הליגה
* 

## הערות שוליים

קטגוריה:כדורסלנים ישראלים
קטגוריה:בוגרי הכפר הירוק
קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:כדורסלני הפועל תל אביב
קטגוריה:כדורסלני הפועל גבת
קטגוריה:ירושלים: כדורסלנים
קטגוריה:חיילי חיל האוויר במלחמת יום הכיפורים
קטגוריה:טייסי חיל האוויר הישראלי
קטגוריה:עובדי ישראייר
קטגוריה:ישראלים שנולדו ב-1952
אד באטלר

**אדוארד אדם באטלר** (באנגלית: **Edward Adam Butler**; נולד ב-27 בפברואר 1962) הוא בריגדיר גנרל לשעבר בריטי יוצא הצבא הבריטי אשר שימש כמפקד הכוחות הבריטיים באפגניסטן.
## ביוגרפיה
לאחר שהשלים את לימודיו באיטון קולג' ובאוניברסיטת אקסטר התגייס באטלר לצבא הבריטי, התקבל לאקדמיה הצבאית המלכותית בסנדהרסט והוסמך כקצין חי"ר בשנת 1984. באטלר שובץ ברגימנט המעילים הירוקים המלכותי ולקח חלק בלחימה בצפון אירלנד כמפקד מחלקה ופלוגה. לאחר מכן התנדב לשירות האוויר המיוחד ולחם בבוסניה ב-1997 ובסיירה לאון בשנת 2000. בשנים 2001–2002 שימש כמפקד שירות האוויר המיוחד, והוביל את היחידה במהלך מלחמת אפגניסטן ובמלחמת עיראק. בשנת 2004 מונה למפקד חטיבת הסער האווירי ה-16 ופיקד עליה ועל וכלל הכוחות הבריטיים בלחימה במחוז הלמנד שבאפגניסטן. בשנת 2008, לאחר ששימש בתפקיד ראש חטיבת המבצעים של הכוחות המזוינים של בריטניה בחר לפרוש מן השירות.

באטלר נשוי ואב לשניים.

## הערות שוליים

קטגוריה:גנרלים בריטים
קטגוריה:אנשי הכוחות המזוינים של בריטניה במלחמת אפגניסטן
קטגוריה:קצינים במסדר האימפריה הבריטית
קטגוריה:מעוטרי אות השירות המצוין
קטגוריה:בוגרי האקדמיה הצבאית המלכותית בסנדהרסט
קטגוריה:בוגרי אוניברסיטת אקסטר
קטגוריה:בוגרי איטון קולג'
קטגוריה:בריטים שנולדו ב-1962
ידאלה

**יִדְאֲלָה** (ייתכן: **יראלה**) הוא שמה של עיר מקראית בתחום נחלת שבט זבולון, אשר המשיכה להתקיים גם בתקופת המשנה והתלמוד.

היישוב נזכר באופן יחידאי בספר יהושע בתיאור נחלת שבט זבולון במערב עמק יזרעאל, לצד הערים קטת, נהלל, שמרון ובית לחם: . במקורות חז"ל מובא שם העיר בצורה **יראלה**, וגם בתרגום השבעים נזכר השם בגרסה עם האות רי"ש במקום האות דל"ת.

בתלמוד הירושלמי זיהו חז"ל את העיר המקראית עם עיירה בת תקופתם בשם **חורייה**: .

בהתאם ליישובים הנזכרים במקורות בסמיכות לעיירה התלמודית חורייה, שזוהתה בידי חז"ל עם ידאלה המקראית, מזוהה היישוב הקדום עם חורבה בשם **ח'רבת חווארה**, השוכנת בין בית לחם הגלילית ובין תל שמרון - סימונייה. חורבה זו נסקרה בידי הקרן הבריטית לחקר ארץ ישראל בשנת 1881.

החוקרים נחמן אביגד ובנימין מזר זיהו את האתר הארכאולוגי תל ריסים עם ידאלה.

## לקריאה נוספת
* בנימין מזר, **אנציקלופדיה מקראית – אוצר הידיעות של המקרא ותקופתו**, כרך ג', ירושלים תש"ן, הערך "ידאלה".
* זאב ארליך וינון שבטיאל, **כתובת שבת ומערכת המסתור של חורבת קיסי**, על אתר, ביטאון לענייני ארץ ישראל במקורות, גיליון יט, כסלו תשע"ז.

## הערות שוליים

קטגוריה:יישובי המקרא
קטגוריה:נחלת שבט זבולון
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:הגליל התחתון
סאש!

**סאש!** (**Sash!**) הוא הרכב מוזיקה גרמני בסוגת הטכנו והמוזיקה האלקטרונית.

## קריירה
ההרכב הוקם על ידי סאשה לאפסן, תומאס "אליסון" לידקה וראלף קאפמאייר בשנת 1995. בשנת 1997 בשיתוף הזמרת סבין אומס, הידועה בשם הבמה "" הוציא סאש! את הלהיט "Encore une fois". באותה שנה הוציא ההרכב גם את השירים "Ecuador" ו"Stay". בשנת 1998 הוציא ההרכב את הסינגל הראשון "La Primavera" מתוך האלבום "Life Goes On".

בשנת 1999 הוציא ההרכב את הסינגל "Adelante" שהיה הראשון מתוך האלבום הבא שנקרא בשם "Trilenium". שנה לאחר מכן הוציא ההרכב את אלבום האוסף "Encore Une Fois – The Greatest Hits".

בשנת 2002 הוציאו סאש את האלבום **. אחד מהשירים שנכללו בו היה "run" שכלל ביצוע משותף עם הזמר הבריטי בוי ג'ורג'.

בשנת 2007 הוציאו את האלבום "10th Anniversary" שכלל 16 סינגלים כולל גרסה מחודש, ללהיט "Ecuador". בשנת 2008 הוציאו את אלבום האוסף הכפול "The Best Of". בשנת 2012, הוציא את אלבומו, *[[Life Is a Beach]]*, בו נכלל השיר "The Secret" שהוקלט על ידי הזמרת-יוצרת הבריטית שרה ברייטמן.

## קישורים חיצוניים

* 

## הערות שוליים

קטגוריה:אמני מוזיקה אלקטרונית
קטגוריה:להקות גרמניות
קטגוריה:יוצרי מוזיקת טראנס
קטגוריה:הרכבי יורו דאנס
הרלן מתיוס

**הרלן מתיוס** (באנגלית: **Harlan Mathews**; 17 בינואר 1927 – 9 במאי 2014) היה פוליטיקאי אמריקאי חבר המפלגה הדמוקרטית ממדינת טנסי, שייצג אותה בקצרה בסנאט של ארצות הברית וכיהן במספר תפקידים בכירים בממשלתה.

## ביוגרפיה
מתיוס נולד בינואר 1927 בסמיטון שבאלבמה, בנם של ליליאן (לבית יאנג) ג'ון ויליאם מתיוס. ב-1944, לאחר סיום לימודיו התיכוניים, התגייס לצי ארצות הברית ושירת שם עד 1946. כששב לאלבמה, למד במכללת ג'קסונוויל סטייט וסיים את לימודיו שם כבוגר אוניברסיטה ב-1949. בתום לימודים גבוהים אלה, השלים מתיוס לימודי תואר שני במינהל ציבורי באוניברסיטת ואנדרבילט ב-1950. הוא עבד במטה התכנון של המושל גורדון בראונינג. כאשר פרנק קלמנט ניצח את בראונינג בבחירות לתפקיד מושל טנסי, עבר מתיוס למטה התקציבים של המדינה. שנה לאחר שהחל את שירותו כנציב הכספים והמנהל ב-1961, סיים לימודי משפטים בבית הספר ללימודי לילה של ימק"א.

ב-1950 הצטרף לסגל מושל טנסי, ושירת בסגל תחת המושלים גורדון בראונינג, פרנק קלמנט וביופורד אלינגטון. בשנים 1961–1971 שימש כנציב מחלקת הכספים והמנהל של ממשלת טנסי. בינואר 1971 עזב מתיוס את ממשלת טנסי ווהתמקצע במגזר הפרטי, אצל אמקון אינטרנשיונל בממפיס. ב-1973 מונה לעוזרו של מבקר מחלקת האוצר של טנסי, ביל סנודגרס. ב-1974 נבחר מתיוס לגזבר המדינה בידי בית המחוקקים של טנסי כאשר קודמו, טום ויסמן, התפטר מתפקידו במטרה להתמודד לתפקיד המושל. בית המחוקקים של טנסי בחר בו לכהונה מלאה בת שנתיים כגזבר המדינה ב-1975, ובתפקיד זה כיהן ינואר 1987, אז מונה לסגן למושל טנסי נד מקוורטר.

ב-1993 מינה המושל נד מקוורטר את מתיוס לסנאט של ארצות הברית בעקבות התפטרותו של אל גור, שהתפטר מהסנאט לשם כניסתו לתפקיד סגן נשיא ארצות הברית. עם מינויו של מתיוס לסנאט, הכריז מקוורטר כי המינוי של מתיוס הוא זמני, במטרה לאפשר לכל המעוניין בתפקיד להכין עצמו לקראת מסע בחירות. מתיוס מיאן להתמודד לכהונה מלאה בסנאט. בדצמבר 1994 הוא פרש מתפקידו והחל לעסוק בחוק ומשפט בנאשוויל.

מתיוס נפטר אחרי מאבק בסרטן המוח במאי 2014 בהוספיס בנאשוויל.

## קישורים חיצוניים

* 
* 

קטגוריה:אמריקאים ילידי אלבמה
קטגוריה:בוגרי אוניברסיטת המדינה של ג'קסונוויל 
קטגוריה:בוגרי אוניברסיטת ואנדרבילט
קטגוריה:משפטנים אמריקאים
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:מזכירי מחלקות ממשל במדינות ארצות הברית
קטגוריה:אמריקאים שנולדו ב-1927
קטגוריה:אמריקאים שנפטרו ב-2014
ברתולד קאוקן

**ברתולד קאוקן** (בהולנדית: **Barthold Kuijken**, נולד ב-8 במרץ 1949 בדילבק, הוא חלילן וחליליתן בלגי, הנודע בנגינת מוזיקת בארוק בכלים אותנטיים ובייחוד כחלוץ הביצוע בנוהג זה עם אחיו, הצ'לן ונגן הויול וילאנד קאוקן והכנר סיגיסוולד קאוקן ועם הצ'מבליסט גוסטב ליאונהארדט.
## קריירה
קאוקן למד נגינה בחליל צד מודרני בקונסרבטוריון של ברוז' ובקונסרבטוריונים המלכותיים של בריסל והאג. לנגינת מוזיקה עתיקה פנה תחילה לחלילית. בעזרת מחקר בכלים אותנטיים, שיתוף פעולה תדיר עם בוני חלילים וחליליות שונים, ומחקר שקדני במקורות מן המאות ה-17 וה-18
התמחה בביצוע בכלים מקוריים.

במשך שנים רבות ניגן קאוקן בתזמורות הבארוק קולגיום אאוראום ולה פטיט באנד. הוא מנגן מוזיקה קאמרית בקונצרטים ברחבי העולם, ברפרטואר שהורחב לראשית המאה ה-19, ומרבה להקליט.

קאוקן מלמד נגינה בחליל בארוק בקונסרבטוריונים המלכותיים של בריזל והאג.

בשנת 2007 היה למוזיקאי הראשון בבלגיה שקיבל דוקטורט באמנויות באוניברסיטה החופשית של בריסל (VUB); שם הדיסרטציה היה: "התיווי איננו המוזיקה - הרהורים ביותר מ-40 שנים של עיסוק אינטנסיבי במוזיקה עתיקה."

## קישורים חיצוניים


* ''The recorder player and the flute master - Encounters with Barthold Kuijken'' by Bill Blackford


## הערות שוליים

קטגוריה:בוגרי האוניברסיטה החופשית של בריסל (VUB)
קטגוריה:חלילנים
קטגוריה:מבצעים בכלים אותנטיים
קטגוריה:נגני חלילית
קטגוריה:מוזיקאים בלגים
ברתולד
קטגוריה:בלגים שנולדו ב-1949
Madonna Live: The Virgin Tour

***Madonna Live: The Virgin Tour*** (בעברית: **מדונה לייב: סיור כמו בתולה**) הוא אלבום ההופעה הראשון של הזמרת-יוצרת האמריקאית מדונה. אלבום ההופעה יצא לאור ב-13 בנובמבר 1985, על ידי חברות התקליטים האחים וורנר וסייר רקורדס.

## הצלחה
אלבום ההופעה זכה להצלחה רבה בארצות הברית כאשר ב-3 בדצמבר 1985 זכה לתואר "אלבום זהב" על ידי איגוד תעשיית ההקלטות האמריקאי. בסמוך לכך, זכה שם לתואר הפלטינה, וכמה שנים לאחר מכן זכה לתואר "מולטי-פלטינה", על מכירות של 100,000 עותקים.

הלהיט "Crazy for You", אשר הצליח לכבוש את פסגת מצעד הבילבורד הוט 100, נכלל באלבום ההופעה גם כן.

## רשימת רצועות

## קישורים חיצוניים

## הערות שוליים

קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומי חברת וורנר רקורדס
קטגוריה:אלבומי חברת סייר רקורדס
קו 11 (הרכבת התחתית של מדריד)

**קו 11 של הרכבת התחתית של מדריד** (בספרדית: **línea 11**) הוא קו רכבת תחתית במערכת הרכבת התחתית של מדריד. הקו, שנפתח בשנת 1998 ממלא תפקיד חשוב במערכת ומקשר בין תחנות וקווים רבים במערכת הרכבת התחתית והרכבת הפרברית. הקו נוסע ברוב מסלולו מתחת לאדמה אך בפרברים הוא נוסע במסלול עילי. המסלול של הקו מסומן בצבע ירוק ופועלות בו 6 תחנות, לאורך 5 קילומטר מקצה לקצה.

קו 11 נפתח בשנת 1998, באותה השנה שבה נפתח גם קו 8. הייתה זאת שנה של תנופה עצומה בבניית המערכת. קווים רבים וביניהם קו 4 ו-1 שופצו והורחבו רבות באותה השנה.

זהו אחד הקווים הקצרים ביותר במערכת אך במסגרת השיפוץ המקיף שנעשה בו ב-2019 מתוכנן מסלול הקו להתארך בכמעט פי שניים ותחנות נוספות להתווסף אליו.

## מסלול הקו
קו 11 הוא הקו היחיד שלא עובר כלל במרכז העיר. מסלולו מתחיל בדרום מערב מדריד ומסתיים בפרברים המערביים של העיר. הקו מקשר בין הפרברים המערביים לקו 6 משם ניתן להגיע לכל חלקי העיר במסלולו המעגלי של קו 6.
## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קווי הרכבת התחתית של מדריד
יחסי גרמניה–ירדן

**יחסי גרמניה–ירדן** הם יחסי החוץ בין הרפובליקה הפדרלית של גרמניה לממלכת ירדן.

## היסטוריה
היחסים בין המדינות כוננו בשנת 1959, ובשנת 2019 צוינו 60 שנה ליחסים בין המדינות. שתי המדינות עובדות יחד בהצלחה בשיתופי פעולה בפיתוח וכן במגזר הכלכלי, המדעי, האקדמי והתרבותי. בנוסף, יחידות בונדסוור מוצבות בירדן מאז אוקטובר 2017.

## יחסים כלכליים
סחר דו-צדדי הוא המרכיב העיקרי ביחסים הכלכליים בין גרמניה לירדן. הייצוא העיקרי של גרמניה לירדן הוא הנדסת מכונות ומוצרי רכב, מתקנים טכניים, מוצרים כימיים ותרופות ומזון. בשנת 2017 סך היצוא הגרמני לירדן הסתכם בערך ב-747.6 מיליון אירו, והיצוא הירדני לגרמניה הסתכם בכ-27.4 מיליון אירו. מבחינת היבוא, גרמניה היא שותפת הסחר האירופית החשובה ביותר בירדן, יחד עם איטליה.

ישנן הזדמנויות השקעה טובות לחברות גרמניות בתחום האנרגיה המתחדשת, השירות, שירותי הבריאות והתיירות, כמו גם בטכנולוגיות ירוקות (למשל מיחזור פסולת), טכנולוגיות מידע ולוגיסטיקה. שותפות המים הגרמנית בחרה בירדן כאחת ממדינות המיקוד שלה. עם זאת, היקף ההשקעה הישירה כרגע עדיין צנוע.

הסכם הגנה וקידום השקעות בין גרמניה לירדן קיים מאז 2010.

## ביקורים רשמיים
נשיא גרמניה פרנק ולטר שטיינמאייר ושרת ההגנה אורסולה פון דר ליין, שר החוץ מאס, נשיא הבונדסראט מולר והקנצלרית הפדרלית אנגלה מרקל ביקרו במדינה בשנת 2018. בשנת 2016 קיבל המלך עבדאללה השני את פרס שלום וסטפאליה מהנשיא, יואכים גאוק; במרץ 2019 נשאה הקנצלרית הפדרלית מרקל נאום באסישי לכבוד המלך הירדני, בעת שהוענקה לו מנורת השלום הפרנציסקנית. בשנת 2015 העניקה הקנצלרית הפדרלית אנגלה מרקל למלכה ראניה את פרס ולטר רתנאו בברלין על פעולותיה במדיניות החוץ.

## יחסים דיפלומטיים
גרמניה מחזיקה בירדן שגרירות בעמאן בלבד, ואילו ירדן מחזיקה בגרמניה שגרירות בברלין וקונסוליות בדיסלדורף ובפרנקפורט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מיג-8

**מיג-8** (ברוסית: **Микоян и Гуревич МиГ-8** "אוטקה" (ברווז)) היה מטוס ניסוי סובייטי. מטוס זה נבנה מעץ ולא מחלקי מתכת, הוא נהגה ויוצר בשנת 1945 מתוך רצון לבדוק את יכולת הטיסה של מטוס בעל סט כפול של כנפיים. למטוס היו שלושה גלגלי נחיתה קבועים שלא היה ניתן לקפלם בעת ההמראה או הטיסה, היה זה הדגם הראשון בעל תצורת גלגלים זו שהמשרד לתכנון ניסויי בחן. כמו כן, טיסות הניסוי שנערכו למטוס באו לבחון תכנונים שונים של מיצבים אנכיים וקצות כנפיים שונים.

## תכנון ופיתוח
כינויו של המיג-8 בברית המועצות היה אוטקה ("ברווז" ברוסית) שכן המטוס היה בעל סט כפול של כנפיים - סט ראשון שיצא ממרכז גוף המטוס וסט נוסף מקדמת המטוס. כמו כן, תכנון זה של מטוס בעל סט כנפיים כפול מכונה באנגלית "קנרד" ופירוש המילה בצרפתית הוא ברווז. מטוס זה היה מטוס ניסוי של המשרד לתכנון ניסויי, ייעודו היה בדיקת שליטה וטיסה במטוס מסוג קנרד וכן בדיקה של כנף קבועה המשוכה לאחור (להבדיל ממטוס רגיל לזמנו שבו הכנפיים היו מאונכות לגוף המטוס). למטוס היה יתרון על פני מטוסי סילון "רגילים", שכן תצורת הכנפיים הכפולה הורידה את כמות האוויר שנפלטה מן המנועים לעבר חלקו האחורי של המטוס. על גוף המטוס הותקן מנוע רדיאלי בעל 5 בוכנות מדגם שבטסוב M-11.

## היסטוריה מבצעית
נעשה שימוש במיג-8 כשפן ניסיונות לצורך פיתוח הכנפיים המשוכות לאחור של המיג-15, ולאחר מכן המטוס שימוש את המשרד לתכנון ניסויי כמטוס תקשורת ותובלה. מאחר שהמטוס היה עשוי בעיקר מעץ ומסיבים משקלו היה קל מאוד, על כן טיסי הניסוי חיבבו את המטוס ואת יכולת התמרון המשובחת שלו.

## מפרט טכני
* צוות: טייס יחיד
* נוסעים: 2 אנשים
* אורך: 6.995 מטר
* מוטת כנפיים: 9.5 מטר
* שטח הכנף: 15 מטר רבוע
* פרופיל אווירודינמי: Clark YH 12%
* משקל ריק: 642 קילוגרמים
* משקל מלא: 1,150 קילוגרמים
* קיבולת דלק: 195 ליטרים
* הנעה: מנוע רדיאלי בעל 5 בוכנות, שבטסוב M-11FM,  82 קילו-וואט

** ביצועים:
** מהירות מרבית: 205 קילומטרים לשעה
** מהירות נחיתה: 77 קילומטרים לשעה
** טווח טיסה: 500 קילומטרים

## קישורים חיצוניים

## הערות שוליים

קטגוריה:מטוסי מיג
קטגוריה:מטוסים סובייטיים
חוף קמפ

**חוף קמפ** הוא אזור חוף באנטארקטיקה.

חוף קמפ הוא האזור שנמצא בין מפרץ אדוארד השמיני (בקו אורך: 56°25′ מזרח) לבין מפרץ ויליאם סקורסבי (בקו אורך: 59°34′ מזרח).

## היסטוריה
### גילוי האזור
פטר קמפ, שהפליג על הבריג "מגנט", ראה את ארץ קמפ ממרחק בשנת 1833, ונחשב למגלה האזור.
האזור מופה לראשונה בשנת 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של סר דאגלס מוסון (לצד מיפוי ארץ אנדרבי הסמוכה).

### מקור השם
ארץ קמפ נקראת על שמו של פטר קמפ, מגלה האזור.

## קישורים חיצוניים
* חוף קמפ באתר הסקר הגאולוגי של ארצות הברית
* חוף קמפ באתר הגאזט האנטארקטי המשווה SCAR של ממשלת אוסטרליה

## הערות שוליים

קמפ
קמפ
יחסי גרמניה–סוריה

**יחסי גרמניה–סוריה** הם יחסי החוץ בין הרפובליקה הפדרלית של גרמניה לרפובליקה הסורית.

## היסטוריה
היחסים בין סוריה וגרמניה המערבית כוננו בשנת 1953, ועד מהרה נפתחה שגרירות סוריה בבון. בשנת 1965 ניתקה סוריה את יחסיה עם מערב גרמניה, בעקבות כינון היחסים עם ישראל, אולם בשנת 1974 כוננו היחסים מחדש. כמו כן, בשנת 1969 כוננה סוריה יחסים דיפלומטים עם גרמניה המזרחית, ופתחה שגרירות בברלין. לאחר איחוד גרמניה מחדש בשנת 1990, העבריה סוריה בשנת 2003 את שגרירותה בגרמניה לברלין.

בשנת 2011 פרצה מלחמת האזרחים בסוריה, מה שגרם לגרמניה להשבית את פעילות שגרירותה בדמשק, ובשנת 2012 הכירה גרמניה בארגון האופוזיציה הסורית. בעקבות המלחמה הממושכת ברחו פליטים רבים מסוריה לאירופה, וכמה מאות אלפים מהם נקלטו בגרמניה, מה שגרם לזעם ציבורי גדול בגרמניה כלפי הקנצלרית אנגלה מרקל.

## יחסים דיפלומטיים
גרמניה מחזיקה בסוריה שגרירות בדמשק וקונסוליה כללית בחלב, ואילו סוריה מחזיקה בגרמניה שגרירות בברלין וקונסוליה כללית בברמן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סרדאר ברדימוחמדוב

**סרדאר גוּרְבָּנְגוּלִיֶיבִיץ' בֶרְדִימוּחָמֶדוֹב** (בטורקמנית: **Serdar Gurbangulyýewiç Berdimuhamedow**; נולד ב-22 בספטמבר 1981) הוא חבר פרלמנט, מדינאי ודיפלומט טורקמני שמכהן מאז מרץ 2022 כנשיא טורקמניסטן. בעבר כיהן כסגן שר החוץ של טורקמניסטן.

ברדימוחמדוב זכה בבחירות לנשיאות טורקמניסטן ב-2022 ברוב של כ-73% מקולות המצביעים. הבחירות הוגדרו על ידי משקיפים מהמערב כלא חופשיות ולא הוגנות. הוא ירש תפקיד הנשיא מאביו, נשיא טורקמניסטן לשעבר גוּרְבָּנְגוּלִי בֶרְדִימוּחָמֶדוֹב.

## ביוגרפיה
ברדימוחמדוב נולד בספטמבר 1981 בעיר אשגבאט שבהרפובליקה הסובייטית הסוציאליסטית הטורקמנית. סרדאר הוא דיפלומט בהשכלתו. בשנת 2001 השלים את לימודיו באוניברסיטה לחקלאות בטורקמניסטן כמהנדס. בשנת 2011 למד באקדמיה הדיפלומטית של משרד החוץ הרוסי והתמחה בתחום היחסים הבינלאומיים. ב-2013 השלים את תוכנית מרכז ז'נבה למדיניות ביטחון בתחום ביטחון בינלאומי ואירופי.

בשנת 2001 התגייס לצבא טורקמניסטן ושירת בו במשך 3 שנים. לאחר שסיים את שירותו הצבאי עבד בהתאחדות לתעשיית המזון של טורקמניסטן כיועץ ראשי ובשנים 2008—2011 שירת כיועץ בשגרירות הטורקמנית ברוסיה. בשנים 2011—2013 שירת בנציגות הדיפלומטית של טורקמניסטן במשרדי האו"ם שבז'נבה.

ב-2013 חזר לטורקמניסטן ומונה לעמוד בראש מחלקת מדינות אירופה במשרד החוץ הטורקמני ולאחר מכן בשנים 2013—2016 כיהן כסגן הסוכנות הממלכתית לניהול ושימוש במשאבי מימן ופחמן. במשך כשנה (2016—2017) כיהן כראש מחלקת מידע בינלאומי.

בנובמבר 2016 נבחר כחבר במג'יליס, האספה המחוקקת של טורקמניסטן. במרץ 2017 מונה ליושב ראש הוועדה לחקיקה ותקינה. במרץ 2018 נבחר מחדש כחבר פרלמנט ובמרץ 2018 הוחלט למנותו לתפקיד סגן שר החוץ.

בינואר 2019 נשלח לעבוד כסגן מושל מחוז אחאל בדרום-מרכז המדינה. מחוז המאכלס את האליטה השלטונית של טורקמניסטן. ביוני 2019 הפך למושל המחוז.

בפברואר 2022 אושר כי ברדימוחמדוב יתמודד לבחירות לנשיאות ב-12 במרץ. הוא ניצח בבחירות עם 72.97% מהקולות, והפך ליורשו של אביו כנשיא.

## חייו האישיים
הוא נשוי ולו ארבעה ילדים. הוא דובר אנגלית, רוסית וטורקמנית.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים טורקמנים
קטגוריה:דיפלומטים
קטגוריה:מעוטרי עיטור הידידות (רוסיה)
קטגוריה:ילידי 1981
יחסי איראן–ירדן

**יחסי איראן–ירדן** הם יחסי החוץ בין '''הרפובליקה האסלאמית של איראן''' ובין '''ממלכת ירדן'''.

## היסטוריה
בתקופת שלטונו של השאה התקיימו יחסים דיפלומטיים בין שתי המדינות, אולם לאחר המהפכה האיראנית בשנת 1979, ופרוץ מלחמת איראן–עיראק בשנת 1980 נותקו היחסים בין שתי המדינות. בשנת 1991 חודשו היחסים בין שתי המדינות, ובספטמבר 2000 נפגש המלך עבדאללה השני עם נשיא איראן מוחמד ח'אתמי בשולי פסגת המילניום בניו יורק. זמן קצר לאחר מכן, הסחר בין ירדן לבין איראן צמח באופן דרמטי. על פי נתוני הבנק המרכזי של ירדן, "הסחר בין ירדן לאיראן הגיע ל-20 מיליון דולר בשנת 2001, עלייה של כ-46 אחוז לעומת 13.7 מיליון דולר בשנה שקדמה לה."

ב-2 וב-3 בספטמבר 2003 ביקר המלך עבדאללה השני בטהראן, ובכך הפך למלך הירדני הראשון שביקר בטהראן, מאז פרוץ המהפכה האסלאמית באיראן בשנת 1979. בשנת 2010 נחשף כי ירדן חוששת מאוד מתוכנית הגרעין האיראנית, ובסתר אף תומכת בפעולה צבאית להשמדתה. בשנת 2019 טען ד"ר עבדאללה סוואלחה הירדני, כי איראן היא האויב הגורם להידוק הקשרים בין ישראל למדינות ערב.

## יחסים דיפלומטיים
איראן מחזיקה בירדן שגרירות בעמאן, ואילו ירדן מחזיקה באיראן שגרירות בטהראן.

## הערות שוליים

קטגוריה:ערכים ללא קטגוריות פיזיות - יחסי חוץ
ימים ארוכים

**ימים ארוכים** הוא האלבום השלישי של צמד הראפרים הישראלי כהן@מושון, האלבום יצא לאור ב-13 באוגוסט 2016, על ידי חברת התקליטים יוניסל.

האלבום מושפע מוזיקלית מהזמר אריק איינשטיין וכולל דגימות רבות של שיריו. כמו כן, איינשטיין היה חבר קרוב של אביו של מיכאל "מושון" מושונוב, מוני. השיר "אין שום בעיה" מתוך האלבום הופק על ידי המפיק הבינלאומי דה אלכימיסט.

## רשימת רצועות

## קישורים חיצוניים

* ימים ארוכים, ביקורת באתר הספוג

## הערות שוליים

קטגוריה:כהן@מושון
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומים שהופקו על ידי דה אלכימיסט
קטגוריה:אלבומי היפ הופ ישראליים
ריסה (אתר מקראי)

ממוזער|מפה של נדודי בני ישראל משנת 1641
**רִסָּה** הוא אתר מקראי, מתחנות נדודי בני ישראל במדבר. שמו מופיע ב: 

בני ישראל הגיעו אל ריסה מלבנה, והמשיכו במסעם לקהלתה. אין בתורה או בחז"ל התייחסות לאירועים שקרו במקום זה.

## הערות שוליים

קטגוריה:יישובי המקרא
קטגוריה:נדודי בני ישראל במדבר: אתרים
קטגוריה:קצרמר תנ"ך
תחנת בלקפריירס

**תחנת הרכבת בלקפריירס** (באנגלית: **Blackfriars London Station**) היא תחנת רכבת מרכזית בלונדון הפועלת ברציפות 24 שעות ביממה. תחנת הרכבת מספקת שירותי רכבות בעיקר פרווריות אל דרום מזרח ומערב אנגליה. התחנה גם מקושרת דרך מעבר תת-קרקעי אל תחנה גדולה של מערכת הרכבת התחתית של לונדון. בתחנת הרכבת התחתית עוברים הקווים סירקל, דיסטריקט וקו האמרסמית' וסיטי. רציפי התחנה בנויים בגשר שעל נהר התמזה, והתחנה היא תחנת הרכבת היחידה בלונדון הבנויה מעל לנהר כלשהו. אל התחנה ניתן להיכנס משתי כניסות, כל אחת בעברו האחר של נהר התמזה. בניין התחנה עצמו המכיל את הקופות והמשרדים בנוי על גבי הקרקע.

התחנה נפתחה לראשונה בשנת 1886 ומאז הורחבה ושופצה פעמים רבות כאשר בכל פעם היא נסגרה ונפתחה לחלופין.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
בלקפריירז
קטגוריה:הסיטי של לונדון: מבנים
יחסי טורקיה–ירדן

**יחסי טורקיה–ירדן** (בטורקית: **Türkiye-Ürdün ilişkileri**, בערבית: **العلاقات الأردنية التركية**) הם יחסי החוץ בין '''הרפובליקה הטורקית''' ובין '''הממלכה הירדנית ההאשמית'''.

## היסטוריה
בשנת 1516 כבש הסולטאן סלים הראשון את שטחי הסולטנות הממלוכית, ובכלל זה את אזור ירדן, לאחר שהביס את הממלוכים בקרב מרג' דאבק, כחלק מהמלחמה הממלוכית-עות'מאנית. לאחר מכן שלטה האימפריה העות'מאנית באזור, עד לשלהי מלחמת העולם הראשונה, עת הובס צבא האימפריה העות'מאנית על ידי כוחות הצבא הבריטי, אשר הסתייע בבני השושלת ההאשמית, אשר לחמו לצידם כחלק מהמרד הערבי, וקיבלו בתמורה את השליטה באמירות עבר הירדן, אשר מאוחר יותר הוכרזה כממלכה.

היחסים הדיפלומטיים בין המדינות כוננו באמצעות חתימת "חוזה הידידות" ב-11 בינואר 1947. שגרירות טורקיה בעמאן פועלת מאז ה-28 באפריל 1947. היחסים בין המדינות מבוססים על הבסיס האיתן של קשרי האחווה בין הטורקים והירדנים, ולמעלה מ-40 הסכמים ותזכירי הבנות נחתמו בין המדינות עד היום, המציבים את המסגרת החוקית של שיתוף פעולה דו צדדי.

בפברואר 2023, לאחר רעידות האדמה בטורקיה ובסוריה, ירדן שלחה משלחת חילוץ והצלה וציוד רפואי לטורקיה.

## יחסים כלכליים
חקיקת הסכם הסחר החופשי וההסכם לפטור מוויזה בשנת 2009 שידרגו את רמת היחסים. הסכם הסחר החופשי נכנס לתוקף במרץ 2011. היחסים הכלכליים והמסחריים בין המדינות נמצאים במגמת צמיחה, והיקף הסחר הגיע ל-815 מיליון דולר בשנת 2013. היקף ההשקעות הטורקיות בירדן עומד על כ-300 מיליון דולר, והערך הכולל של עבודות קבלנות שביצעו חברות טורקיות מאז שנת 2000 הגיע ל-2,4 מיליארד דולר.

## שיתוף פעולה תרבותי
שיתוף פעולה תרבותי מהווה היבט חשוב ביחסים הדו-צדדיים בין המדינות. מרכז התרבות הטורקי של יונוס אמרה, שנחנך בשנת 2011, מציע קורסים בשפה הטורקית בהשתתפות למעלה ממאה ירדנים, ומארגן פעילויות תרבות שונות. המחלקה לשפה הטורקית באוניברסיטת ירדן הוקמה בשנת 2010. כ-3,500 אזרחים טורקים מתגוררים בירדן.

## יחסים דיפלומטיים
טורקיה מחזיקה בירדן שגרירות בעמאן בלבד, ואילו ירדן מחזיקה בטורקיה שגרירות באנקרה וקונסוליות באיסטנבול ובאיזמיר.

## הערות שוליים

קטגוריה:ערכים ללא קטגוריות פיזיות - יחסי חוץ
סדריק גרולה

200px|ממוזער|שמאל
**סדריק גרולה** (בצרפתית: **Cédric Grolet**, נולד ב-28 באוגוסט 1985 פירמיני) הוא שף קונדיטור (פטיסיה) צרפתי, החל משנת 2012 מכהן כשף פטייסייה ראשי בבית המלון "לה מריס" (Le Meurice) בפריז.

קינוחיו של גרולה מתמקדים בפירות ובפירושים חדשים לקינוחים מסורתיים צרפתים. הוא נודע ביצירת קינוחים שיש להם דמיון לפירות שמהם נוצרו. 
הוא נעזר לשם כך בקליפה דקה של שוקולד לבן וצביעה עדינה כדי משחזר את המראה ואת המרקם של פירות כמו לימונים, תפוחים ותאנים.
במרץ 2018 הוא פתח את חנות הפטיסרי הראשונה שלו בתוך המלון "לה מריס" בפריז.

## ביוגרפיה

סדריק גרולה נולד בשנת 1985 בפירמיני במחוז לואר. למד בישול מגיל 12 במטבח של המלון של סביו באנדרזייה-בוטאון במחוז הולדתו.
בגיל 13 היה לחניך מטבח ובגיל 14 התחיל להתמחות במגדנאות.
הוא סיים בשנת 2002 לימודי קונדיטוריה עם תעודת במקצועות האפייה, ייצור השוקולדים והגלידות בבית ספר ב-לה פווי אן-ולה. בשנת 2004 זכה בתעודה נוספת ואחר כך בתעודת הסמכה (brevet technique) בבית הספר הלאומי הגבוה לפטיסריה ENSP באיסנז'ו. מאז הוא הצטיין  בתחרויות רבות.
בשנת 2006 הגיע לפריז כדי להצטרף לצוותי השף "פושון" למשך חמש שנים. הוא עורר את תשומת לבם של השפים כריסטוף אדאן, בנואה קובראן וכריסטוף אפר שצירפו אותו למסעותיהם בכל רחבי העולם כדי להשתתף בהכנת הסגל של הבוטיקים החדשים של פושון. אחרי שנה הועלה לתפקיד אחראי בתחום המחקר והפיתוח בחברה.
עם יצירותיו הקולינריות ניתן לציין אפרסק עם חלב שקדים, טארט משמש-רוזמרין, באבא עם אתרוג צהוב, מדלנים עם ברגמוט,
אקלר יסמין-תפוז, אקלר אבוקדו-קוקס, טארט סופלה-בננה וכו'.

## פרסים ואותות הוקרה
*2015 - הוכתר כ"פטיסייה הטוב ביותר" של השנה" על ידי המגזין Magazine Le Chef
*2016 - הפרס "רלה דסר" (Relais desserts) למגדנאי הטוב ביותר בצרפת
*2016 - המגדנאי הטוב ביותר - בטקס פרסי הגסטרונומיה והיינות בליון
*2017 - הפרס השנה של המגזין "אומניבור "
*2017 - תואר המגדנאי הטוב ביותר בעולם - נבחר על ידי les Grandes Tables du Monde
*2018 - נבחר לשף פטיסייה הטוב ביותר - על ידי המדריך הגסטרונומי "גו-מיו"
*2018 - נבחר לשף פטיסייה הטוב ביותר בעולם - על ידי האיגוד the World's 50 Best Restaurants

## ספרים
*Fruits - ספר גסטרונומי המציג את קינוחיו המבוססים על פירות

## קישורים חיצוניים

* כתבה ב Independent
*My life in food*
* [סדריק גרולה - קינוחי הפירות שלו - במגזין [ווג]]
Kristen Bateman - Surreal Fruit Pastries Have Made This Chef an Instagram Star 18.10.2017
* סרטון - Pâtisseries d'aujourd'hui et de demain  6.6.2016

קטגוריה:מגדנאים
קטגוריה:שפים צרפתים
קטגוריה:צרפתים שנולדו ב-1985
ארנון שמשוני

**ארנון שמשוני** (נולד ב-12 בדצמבר 1935) הוא מומחה ישראלי ברפואה וטרינרית. היה מנהל השירותים הווטרינריים במשרד החקלאות ופרופסור בבית הספר לרפואה וטרינרית ע"ש קורט (Koret) בפקולטה לחקלאות של האוניברסיטה העברית.

## קורות חייו ופועלו
נולד בתל אביב לאלישע ולוסיה שמשוני. שירת בצה"ל במסגרת הנח"ל (הכשרת הצופים י"א, שדה בוקר). ב-1963 סיים לימודים בפקולטה לרפואה וטרינרית באוניברסיטת אוטרכט, הולנד. בשובו ארצה שימש 11 שנים כרופא למחלות צאן במחוז הצפון של השירותים הווטרינריים במשרד החקלאות. בשנת 1974 התמנה למנהל השירותים הווטרינריים ובריאות המִקנה ולרופא הווטרינר הראשי במשרד החקלאות ושירת בתפקיד זה עד תחילת 1999. ד"ר עודד ניר נתמנה כמחליפו.

בשנים 1987–2009 לימד בבית הספר לרפואה וטרינרית של האוניברסיטה העברית (מחלות צאן, מחלות מידבקות בחיות משק, חקיקה וטרינרית), ומשנת 1992 שימש בה כפרופסור-חבר. בשנים 1999–2001 כיהן כציר-יועץ לענייני חקלאות בשגרירות ישראל בלונדון.

ארנון שמשוני נמנה עם מייסדי הוועדה הווטרינרית האזורית (ROC – Regional Oversight Committee), שפעלה בשנים 1996–2002 והורכבה ממנהלי השירותים הווטרינריים של ישראל, מצרים, ירדן והרשות הפלסטינית. ב-1998–1999 עמד בראשה ובשנים 1999–2002 תיפקד בה כיועץ. פעילות הוועדה כללה חילופי מדענים והשתלמויות הדדיות, מחקר משותף במימון אמריקני ואירופי, סדנאות אזוריות משותפות שנתיות, שנערכו בסבב בתחומי השותפים, והפעלת אתר אינטרנט משותף לארבע הרשויות.

לאחר פרישתו לגמלאות ב-2001 שירת כחבר בוועדות מייעצות של הארגון העולמי לבריאות בעלי-חיים (OIE)  בנושאי אפידמיולוגיה, מחלת כחלון הלשון, מערכות מידע ומניעת סבל בשחיטה. שירת בוועדת המעקב של OIE למצב תחלואת דֶבֶר הבקר במדינות החברות ובהמשך בוועדה הבין-לאומית המשותפת ל-OIE ול-FAO (ארגון המזון והחקלאות של האו"ם) לאישור סופי של ביעור המחלה ולהכרזה (2011) כי מחלת דבר הבקר נעקרה מהעולם.

שמשוני פועל משנת 2002 כעורך מדור וכפרשן בסוגיות של מחלות בעלי חיים ומחלות זואונוטיות ברשת המידע הבין-לאומית למחלות מגיחות (ProMED)  שבמסגרת האגודה הבין-לאומית למחלות מידבקות (ISID) .

מאמריו המקצועיים של שמשוני, בתחומי האפידמיולוגיה, המניעה והביעור של מחלות בעלי חיים ומחלות זואונוטיות, פורסמו בכתבי עת מדעיים בעולם ובארץ. כמה מנושאי התעניינותו ופרסומיו חורגים מתחומו האקדמי.

## מפרסומיו
* 
*
* 
* הראשונים – פרק בהיסטוריה של הרפואה הווטרינרית בישראל, **רפואה וטרינרית** 66 (3), 2011, עמ' 9–15
* מחלות מגפתיות בבע"ח במזרח התיכון – המוכנות למניעתן ולביעורן במצבי חירום (1999) (באנגלית)
* האפידמיולוגיה של מחלות זואונוטיות מגיחות בישראל (1997) (באנגלית)
* מחלת הפה והטלפיים בצבי הישראלי (1988) (באנגלית)
* זרימת המידע והשפעתה על מדיניות השירותים הווטרינריים למניעת חדירת קדחת השקע האפריקאי לישראל, 1978–1979 (1982) (באנגלית)
* התפרצות מחלת אקבנה בבקר, כבשים ועזים, בישראל, 1970/1969 – הערכה אפידמיולוגית (1980) (באנגלית)
* תצפיות בעזים בצפון ישראל – טפילי קיבה ומעיים (1974) (באנגלית)
* "הים ראה וינוס" (בימוי, עריכה). סרט טבע לימודי על התנהגות החי ברצועת חוף ים סוף במהלך הגאות והשפל. המרכז הישראלי להוראת המדעים ע"ש עמוס דה-שליט והמחלקה למדעי החיים, אוניברסיטת בר-אילן (1971).

קטגוריה:וטרינרים ישראלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:עובדי משרד החקלאות
קטגוריה:בוגרי תיכון עירוני א' (תל אביב)
קטגוריה:חברי גרעיני נח"ל
קטגוריה:בוגרי אוניברסיטת אוטרכט
קטגוריה:חוקרי ארץ ישראל
קטגוריה:ישראלים שנולדו ב-1935
יבגני סאבין

**יבגני לאונידוביץ' סאבין** (ברוסית: **Евгений Леонидович Савин**; נולד ב-19 באפריל 1984) הוא כדורגלן עבר רוסי, בלוגר ופרשן כדורגל.

הוא החל את הקריירה שלו בליגות הנמוכות ברוסיה. בשנת 2006 ערך את הופעת הבכורה שלו בליגת העל הרוסית במדי אמקאר פרם. כמו כן, הוא שיחק בנבחרת רוסיה בכדורגל עד גיל 21 ובנבחרת האולימפית. הוא נקרא לסגל נבחרת רוסיה בשנת 2007 ואז שוב ב-2009, התאמן אך לא שיחק בשום משחק בנבחרת.

בסוף שנת 2015 החל לעבוד כפרזנטור ופרשן בערוץ Match TV. בשנת 2021 הקים את מועדון הכדורגל המקצועני קרסאווה ששיחק בעונת 2021/2022 בליגה הלאומית השנייה והוא שימש כנשיא הקבוצה.

## קריירת משחק
ממוזער|סאבין במדי טום טומסק. 2011
יבגני נולד בעיר בלאוזרסק שבמחוז וולוגדה. הוא בוגר האקדמיה לכדורגל של קבוצת אירטיש טובולסק, שמומנה על ידי מפעל פטרוכימי מקומי, שבו עבדו הוריו. אחרי הצלחה יחסית בטורנירים מקומיים הוזמן לשחק בשורות קבוצת רוטור וולגוגרד.

לאחר מכן שיחק בקבוצות הנוער של לוקומוטיב מוסקבה וריאזאן. ב-2004 עבר לטומסק שעמה העפיל לליגת העל הרוסית בכדורגל.

בשנים 2006—2007 שיחק באמקאר פרם שבמדיה הבקיע 6 שערים בעונת 2006 והיה למלך השערים של הקבוצה. באוגוסט 2007 צסק"א מוסקבה התעניינה בו, אך אמקר סירבה לשחררו.

בינואר 2008 חתם בקריליה סובייטוב סמרה לארבע שנים. את הופעת הבכורה ערך בניצחון קבוצתו 3:0 על טרק ב-14 במרץ 2008. סאבין הבקיע את השער הראשון במשחק. בסמרה שיחק עד קיץ 2011 ובמידה הבקיע 23 משחקים ב-103 הופעות. ב-16 באוגוסט 2011 חזר לטומסק. בינואר 2012 שוחרר מטומסק והוא עבר לאורל.אך בפברואר 2013 עבר שוב, הפעם לארסנל טולה. במדי ארסנל הבקיע 20 שערים ב-33 הופעות. בינואר 2014 עבר למזרח הרחוק, כשחתם בלוץ' ולדיווסטוק. בקיץ 2014 חתם בטיומן מליגת המשנה ובשנת 2015 פרש ממשחק.

## אחרי הפרישה
בשנת 2015 הצטרף לצוות פרשני הספורט של ערוץ Match TV. בקיץ 2018 היה פרשן הערוץ הראשון במשחקי מונדיאל 2018. בשנת 2018 הצטלם לסרטו של דנילה קוזלובסקי, "המאמן", בתפקיד חלוץ קבוצת ספרטק מוסקבה.

מאוגוסט 2018 מנהל וידאו בלוג מוצלח באתר יוטיוב, על הכדורגל ברוסיה בשם "קרסאווה" («КраСава»). ב-8 בדצמבר 2020 הכריז על הקמת מועדון כדורגל מקצועני בשם "קרסאווה", שנרשם להשתתפות ב. ב-13 בפברואר 2021 הכריז שיורי סיומין ישמש כמאמן-יועץ. ב-20 בפברואר הודיע כי הקבוצה תייצג את העיר אודינצובו, שבפרברי מוסקבה, אך בהמשך הקבוצה עברה לעיר ז'וקובסקי.

באפריל 2022, הרשויות במחוז מוסקבה יצאו נגדו אחרי שפרסם סרטון בערוץ היוטיוב שלו ובו ראיין כדורגלנים אוקראיניים וניסה להבין מדוע קהילת הכדורגל הרוסית שותקת ואינה פוצה פה נגד הפלישה הרוסית לאוקראינה. בעקבות הסרטון הרשויות במדינה אילצוהו לעזוב את רוסיה.

מאז 2022 חי עם משפחתו בקפריסין והוא בעלי קבוצת הכדורגל Krasava ENY Ypsonas FC, שמתמודדת בליגת העל הקפריסאית מאז עונת 2025/2026.

## פילמוגרפיה

## קישורים חיצוניים

## הערות שוליים

קטגוריה:חלוצי כדורגל רוסים
קטגוריה:כדורגלנים רוסים
קטגוריה:כדורגלני רוטור וולגוגרד
קטגוריה:כדורגלני לוקומוטיב מוסקבה
קטגוריה:כדורגלני ארסנל טולה
קטגוריה:כדורגלני אורל
קטגוריה:כדורגלני קריליה סובייטוב סמרה
קטגוריה:כדורגלני חימקי
קטגוריה:כדורגלני אנז'י מחצ'קלה
קטגוריה:כדורגלני טום טומסק
קטגוריה:כדורגלני אמקאר פרם
קטגוריה:סגל Match TV
קטגוריה:יוטיוברים רוסים
קטגוריה:בלוגרים רוסים
קטגוריה:מנחי טלוויזיה רוסים
קטגוריה:רוסים שנולדו ב-1984
גרשון בקון

**גרשון בקון** (נולד ב-17 בדצמבר 1948 בפילדלפיה, ארצות הברית) הוא היסטוריון, חוקר תולדות יהדות מזרח אירופה, פרופסור בדימוס באוניברסיטת בר-אילן.

## קורות חיים
גרשון בקון נולד ב-17 בדצמבר 1948 בפילדלפיה, ארצות הברית.

בשנת 1981 הוא עלה לישראל. החל מאותה שנה הוא מכהן כפרופסור חבר באוניברסיטת בר-אילן.

לבקון ולרעייתו ארבעה ילדים.

## השכלה וקריירה
בשנת 1972 קיבל בקון הסמכה לרבנות מבית המדרש לרבנים באמריקה

את לימודיו האקדמיים בתחום ההיסטוריה היהודית הוא השלים באוניברסיטת קולומביה, ניו יורק, שם הוענק לו בשנת 1979 התואר דוקטור לפילוסופיה.

כמו כן, הוא למד והשלים תואר שני בספרות עברית, תואר ראשון בלימודי המזרח התיכון העתיק ותעודת הוראה.

בקון שולט בשפות: עברית, אנגלית, יידיש, צרפתית, גרמנית, פולנית ורוסית.

### תחומי המחקר

# ההיסטוריה הפוליטית, החברתית והאינטלקטואלית/דתית של יהודי פולין ורוסיה במאה ה-19 וראשית המאה ה-20 עם דגש מיוחד על התקופה בין שתי מלחמות העולם
# תולדות היהדות האורתודוקסית במזרח אירופה
# תולדות הרבנות באירופה ובארצות הברית
# תולדות נשים יהודיות בפולין
# תנועות פוליטיות ואידאולוגיות ביהדות אירופה במאה ה19 והמאה ה-20

### פעילות בישראל ומחוצה לה
החל משנת 1981 ועד לשנת 2017, עת פרש לגמלאות, שימש גרשון בקון כפרופסור חבר במחלקה לתולדות ישראל באוניברסיטת בר-אילן.

בשנים 1998–2001 שימש כראש המחלקה.

במקביל כיהן בתפקידים ציבוריים, אקדמיים וקהילתיים רבים. ביניהם:
* עורך ראשי של כתב העת הדו-לשוני "גלעד" לחקר יהדות פולין, בהוצאת המכון לחקר התפוצות באוניברסיטת תל אביב, החל משנת 2016
* בעל הקתדרה לחקר יהדות פולין ותרבותה ע"ש מרסל ומריה רוט, במחלקה לתולדות ישראל ויהדות זמננו, אוניברסיטת בר-אילן
* חבר הנהלה, קרן קלר,
* חבר הנהלת האיגוד העולמי למדעי היהדות, 2009-2001
* חבר מערכת כתב-עת מדעי היהדות/ Jewish Studies, 2009-2005
* חבר הנהלת הארכיון המרכזי לתולדות העם היהודי (נציג החברה ההיסטורית הישראלית), 2009-2004
* חבר מערכת בינלאומית, Scripta Judaica Cracoviensa, 2002
* חבר מערכת של אנציקלופדיית ייווא ליהודי מזרח אירופה; ראש החטיבה על "פולין, 1939-1795", 2008-2001
* בעל הקתדרה לתולדות הרבנות באירופה בדורות האחרונים ע"ש קליין, אוניברסיטת בר-אילן
* חבר מועצת החברה ההיסטורית הישראלית, 2003-2000
* ראש המכון לחקר הציונות הדתית, אוניברסיטת בר-אילן, 1998-1997

## לקט ספרים שכתב וערך
* פוליטיקה ומסורת, אגודת ישראל בפולין, מרכז זלמן שזר, 2005
* מחקרים בתולדות יהודי אשכנז, הוצאת אוניברסיטת בר-אילן, 2008
* בר-אילן - ספר השנה למדעי הרוח, כד-כה, הוצאת אוניברסיטת בר-אילן, 1989
*תולדות עם ישראל והחברה היהודית בת זמננו, בעריכת גרשון בקון ואחרים, האיגוד העולמי למדעי היהדות, 2009

## קישורים חיצוניים
* Gershon Bacon - פרסומים
* פרסומיו של גרשון בקון בספרייה הלאומית
* מצגת שהכינו סטודנטים בבר-אילן למסיבת הפרישה שלו, 2017

## הערות שוליים

קטגוריה:חוקרי יהדות מזרח אירופה
קטגוריה:בעלי תואר דוקטור מאוניברסיטת קולומביה
קטגוריה:ישראלים ילידי ארצות הברית
קטגוריה:עולים בשנות ה-1980
קטגוריה:ישראלים שנולדו ב-1948
קטגוריה:אמריקאים שנולדו ב-1948
פרארי S 159

ממוזער|300px|"פרארי S 159"
**פרארי S 159** (באיטלקית: **Ferrari 159 S**) היא מכונית ספורט מתוצרת יצרנית מכוניות הספורט והמרוץ האיטלקית פרארי אשר יוצרה בשנת 1947 באיטליה.

## "פרארי S 159"

* "פרארי S 159" הייתה הדגם השני שייצרה "פרארי", הדגם היה למעשה "פרארי 125 S" עם מנוע גדול יותר והבדלים קוסמטיים קלים מאוד.
* יוצרו 2 יחידות.
* 2 נוסעים.
* שלדת מסגרת צינורית מפלדה.
* מנוע קדמי. 
* מנוע בנזין.
* סוג הנעה: הנעה אחורית.
* 3 קרבורטורים מתוצרת "וובר" מסוג 32DCF.
* בלמי התוף הורכבו מלפנים ומאחור.
* מתלה - מתלה עצם עם קפיצי עלים רוחביים מלפנים וציר חי מאחור ובולמי זעזועים הידראוליים מסביב.
* קיבולת מכל דלק - 72.1 ליטר.
* דגם ה-"פרארי S 159" התחרה לראשונה עבור פרארי (קבוצת מרוצים) ב-15 באוגוסט 1947 במרוץ "Pescara Circuit"  כשנהג החברה, פרנקו קורטזה, הגיע למקום השני.
## ראו גם
* פרארי 195 אינטר

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קבריולה
S159
קטגוריה:כלי רכב איטלקיים
קטגוריה:דגמי מכוניות שהושקו ב-1947
הבחירות הפרלמנטריות באסטוניה 1995

**הבחירות הפרלמנטריות באסטוניה 1995** התקיימו ב-5 במרץ 1995. תוצאות הבחירות ריסקו את מפלגות הקואליציה למעט מפלגת הרפורמה, ממשיכתה של המפלגה הליברלית הדמוקרטית האסטונית. הזוכה הגדולה של בחירות אלה הן מפלגת הקואליציה ואיחוד העם האסטוני שרצו יחדיו וזכו ב-41 מושבים, כמות המושבים הגבוהה ביותר שמפלגה זכתה בבחירות אי פעם באסטוניה. לעומת זאת, הריצה המשותפת של מפלגת העצמאות יחד עם מפלגת מולדת הייתה כישלון מוחלט ושתי המפלגות יחדיו זכו רק ב-8 מושבים.

תבוסת מפלגות הימין ששלטו לא הפתיעה, שכן מפלגות הקואליציה כבר הובסו בבחירות המקומיות ב-1993. מרבית הבוחרים לא התלהטו ממדיניות הטיפול וההלם של השערוריות בקואליציה, שכבר הביאו לפיטוריו של ראש הממשלה מארט לאר. ראשות הממשלה של לאאר התאפיינה גם בקטטות פנימיות בין שותפים לקואליציה כמו גם קבוצות שונות במפלגתו, מה שהביא לפרישת חלק מחברי מפלגתו.

## תוצאות הבחירות

## הערות שוליים

קטגוריה:1995 בפוליטיקה
קטגוריה:בחירות פרלמנטריות באסטוניה
Small Talk

**Small Talk** הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-9 באוגוסט 2019, על ידי חברת התקליטים קפיטול רקורדס כסינגל מתוך האלבום Smile.

## קידום
במהלך חודש יולי 2019, חשף צ'ארלי פות' כי כתב שיר לפרי. ב-6 באוגוסט, פרסמה פרי ברשתות החברתיות שלה כמה משפטים עם ההאשטאג "": "זה לא מוזר / שראית אותי עירומה / היו לנו שיחות על לנצח / עכשיו זה על מזג האוויר בסדר".

## וידאו קליפ
הווידאו קליפ הרשמי של "Small Talk" בוים על ידי טאנו מוינו.

## מיקומי שיא

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:שירים שנכתבו על ידי קייטי פרי
קטגוריה:וידאו קליפים שבוימו על ידי טאנו מוינו
קטגוריה:שירי סינת'-פופ אמריקאיים
קטגוריה:סינגלים בהוצאת קפיטול רקורדס
יחסי טורקיה–לבנון

**יחסי טורקיה–לבנון** (בטורקית: **Lübnan-Türkiye ilişkileri**; בערבית: **العلاقات اللبنانية التركية**) הם היחסים הדיפלומטיים בין '''הרפובליקה הטורקית''' ובין '''הרפובליקה הלבנונית'''.

אף כי העניינים בין אנקרה לביירות מעולם לא היו מתוחים, היחסים בין טורקיה ללבנון היו ברובם רדומים וקרים בגלל השקט של ראש הממשלה הטורקי כלפי האינתיפאדה השנייה ובגלל קרבתה לישראל. עם זאת, ביחסים בין המדינות יש תקווה לשיפור היחסים בגלל פעולותיו של רג'פ טאיפ ארדואן במהלך מבצע עופרת יצוקה. כמו כן, שתי המדינות קשורות בהיסטוריה משותפת, מכיוון שלבנון קיבלה את עצמאותה מסוריה העות'מאנית.

## היסטוריה
האימפריה העות'מאנית, שלטה בלבנון כחלק מווילאייט סוריה, ולבנון נחשבה כאזור המגוון ביותר באימפריה העות'מאנית. היו כמה מתחים אתניים ודתיים, ובמיוחד מלחמת האזרחים הידועה לשמצה בהר הלבנון בשנת 1860 שהרסה את לבנון, ובעקבותיה העות'מאנים הטילו שליטה קפדנית עוד יותר בלבנון.

## יחסים עכשוויים
### הסכסוך עם איראן
ממשלת טורקיה בראשות רג'פ טאיפ ארדואן רואה את חזבאללה, המגובה על ידי איראן, באורח שלילי, המבוסס על טראומה היסטורית בלבנון והאיום על מורשת טורקית בלבנון. לכן טורקיה ביקשה לקיים קשר הדוק יותר עם לבנון, כדי לנטרל את ההשפעה האיראנית בתוך לבנון. זרם לוחמי חזבאללה המגיעים לסוריה נלחמים נגד הצבא הסורי החופשי המגובה על ידי הטורקים הוא גם הסיבה לכך שטורקיה מנסה ליצור קשרים חזקים יותר עם לבנון כדי להחליש את תפקידה של איראן בלבנון.

### רצח העם הארמני
לבנון הייתה המדינה הערבית הראשונה שהכירה ברצח העם הארמני בשנת 1997, שמוכחש על ידי טורקיה. מה שדרדר את מערכת היחסים בין שתי המדינות לשפל.

## יחסים דיפלומטיים
טורקיה מחזיקה בלבנון שגרירות בביירות בלבד, ואילו לבנון מחזיקה בטורקיה שגרירות באנקרה וקונסוליה כללית באיסטנבול.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הוותיקן–סרביה

**יחסי הכס הקדוש–סרביה** הם יחסי החוץ שבין הכס הקדוש לסרביה. שתי המדינות כוננו יחסים דיפלומטיים במרץ 1919. לכס הקדוש יש שגרירות בבלגרד, ואילו סרביה מחזיקה בשגרירות לכס הקדוש ברומא.

הכס הקדוש החליט לעכב את ההכרה בקוסובו כחלק מההסכם עם רוסיה והכנסייה האורתודוקסית הרוסית, דבר שהביא להתחממות יחסי הוותיקן-סרביה. מאידך, לעיתים קרובות היחסים בין המדינות היו צוננים, בשל היחסים הטובים של הכס הקדוש עם קרואטיה ברגעים קשים בתולדות סרביה.

## הערות שוליים

קטגוריה:ערכים ללא קטגוריות פיזיות - יחסי חוץ
קייטי באומן

**קתרין לואיז באומן** (באנגלית: **Katherine Louise Bouman**; נולדה ב-9 במאי 1989) היא מדענית מחשבים יהודייה-אמריקאית, המתמחה בתחומי ראייה ממוחשבת, למידת מכונה והפקת תמונה על ידי מחשב, ומשמשת מרצה בכירה במחלקת המחשוב ומדעי המתמטיקה של המכון הטכנולוגי של קליפורניה.

## ביוגרפיה

באומן נולדה בשנת 1989 בארצות הברית למשפחה יהודית. אביה, צ'ארלס באומן  הוא פרופסור להנדסת חשמל, הנדסת מחשבים והנדסה ביו-רפואית באוניברסיטת פרדו. באומן גדלה בווסט לפאייט, אינדיאנה, שם סיימה ב-2007 את לימודי התיכון. בין השנים 2007–2011 למדה הנדסת חשמל באוניברסיטת מישיגן באן ארבור, וסיימה את תארה הראשון בכבוד רב ביותר. ב-2011 החלה ללמוד ב-MIT לתואר שני בהנדסת חשמל ובמדעי המחשב (אותו קיבלה ב-2013), והמשיכה ללמוד במעבדת MIT למדעי המחשב ולאינטליגנציה מלאכותית (MIT CSAIL), שם סיימה את הדוקטורט שלה ב-2017. לאחר שסיימה את הדוקטורט שלה, הייתה פוסט-דוקטורנטית במרכז הרווארד-סמית'סוניאן לאסטרופיזיקה עד 2019. ב-2019 החלה לשמש מרצה בכירה במחלקת המחשוב ומדעי המתמטיקה של המכון הטכנולוגי של קליפורניה.

### מחקר
[ממוזער|250px|[חור שחור על-מסיבי שמסתו שקולה כ־6–7.4 מיליארד מסות השמש (מכונה פאווהי , מהוואית), במרכז הגלקסיה האליפטית הענקית M87 מצביר הבתולה שבקבוצת בתולה.זוהי "תמונת" החור השחור הראשונה בתולדות האנושות: צולמה באמצעות גלי מיקרו בתדר של כ־2 טרה־הרץ (1.3 מ"מ) על ידי רשת הרדיו-טלסקופים "אופק האירועים" (EHT ) ב־2017, עובדה ופורסמה ב־10 באפריל 2019.באומן נטלה חלק משמעותי בעיבוד התמונה|טקסט=חור שחור על-מסיבי במרכז גלקסיית M87]]

בשנת 2013 הצטרפה באומן לפרויקט EHT , והופקדה על כתיבת האלגוריתם שיאפשר לתרגם את כמויות המידע המגיעות מהטלסקופים לכדי תמונה. באומן וצוותה עבדו במשך שלוש שנים כדי לפתח את קוד הדימות CHIRP, שהוצג ביוני 2016. לאחר כתיבת הקוד נדרשו שנתיים לבחון את הקוד ואת עיצובו. ב-10 באפריל 2019 הוצגה לראשונה תמונה של חור שחור, שנוצרה, בין השאר, באמצעות האלגוריתם שפיתחו באומן וצוותה. לאחר פרסום התמונה, התפרסמה תמונה של באומן מגיבה בשמחה למראה תמונת החור השחור. במהרה, מספר גורמים פרסמו את תמונתה מתוך חשש שערך ההישג יופחת בשל היותה אישה. הפרסום גרם למצג שווא שהציג את באומן כאחראית היחידה להישג, אף על פי שבאומן הייתה חברה בצוות בן 200 מדענים שפעלו יחד למען יצירת התמונה.

במכון הטכנולוגי של קליפורניה מתמקד מחקרה של באומן בפיתוח מערכות דימות ממוחשב חדשות באמצעות עיבוד אותות, ראייה ממוחשבת, למידת מכונה ופיזיקה.

## ביבליוגרפיה חלקית

## קישורים חיצוניים

* 

* Katie L. Bouman, באתר המכון הטכנולוגי של קליפורניה .
* Katie Bouman באתר TED .
* קייטי באומן, How to take a picture of a black hole, באתר TED .

## הערות שוליים

קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:מדעניות מחשב אמריקאיות
קטגוריה:סגל המכון הטכנולוגי של קליפורניה
קטגוריה:מדעניות יהודיות
קטגוריה:זוכות פרס 100 נשים (BBC)
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אמריקאיות שנולדו ב-1989
קטגוריה:אמריקאים שנולדו ב-1989